9. Serviciul de evaluare complexă și secretariatul comisiilor de specialitate

     9.1 Compartimentul comisiilor de specialitate
Activitatea de secretariat a Comisiei pentru protecția copilului
Secretariatul Comisiei pentru Protecția Copilului Suceava are atribuții atât în raport cu solicitanții, cât și cu Comisia:
a) preia cu semnătură de primire, în baza unui borderou, dosarele evaluate de la Compartimentul de evaluare complexă a copilului cu dizabilități;
b) înregistrează în registrul propriu de evidență, dosarele preluate de la Compartimentul de evaluare complexă a copilului cu dizabilități;
c) înregistrează cererile sau plângerile adresate de către copii sau formulate în numele acestora în legătură cu situații care vizează domeniul de competență al Comisiei și transmite copilului soluția identificată, în termenul prevăzut de lege;
d) asigură convocarea ședințelor stabilite de către președinte, iar în absența acestuia de către vicepreședinte. Convocarea se face în scris sau electronic cu cel puțin 3 zile înainte de ședință, iar în situații deosebite, telefonic sau electronic, cu 24 de ore înainte de ședință și cuprinde, în mod obligatoriu, ordinea de zi a acesteia;
e) doar secretarul Comisiei participă la ședințe în mod obligatoriu fără drept de vot;
      (1) Convocarea persoanelor invitate în fața Comisiei pentru Protecția Copilului Suceava pentru soluționarea cazurilor privind copiii se face de către secretarul Comisiei.
       (2)	 Convocarea se face în scris și se comunică persoanei interesate prin scrisoare recomandată sau prin intermediul corespondenței electronice, cu confirmare de primire, transmisă cu cel puțin 5 zile înainte de data ședinței. În situații excepționale, convocarea se poate face și telefonic (urmând a fi încheiat un proces verbal în care vor fi precizate persoanele între care s-a purtat discuția, numerele de telefon, intervalul orar al apelului și conținutul pe scurt al informației furnizate).
       (3)	 În cazul în care procedura de convocare prevăzută la alin.(2) nu poate fi îndeplinită, convocarea se poate face prin afișare la sediul Comisiei pentru Protecția Copilului Suceava, precum și la sediul primăriei unității administrativ-teritoriale pe teritoriul căreia se află ultimul domiciliu cunoscut al persoanei invitate, cu cel puțin 3 zile înainte de data ședinței. În acest caz, secretarul Comisiei solicită aparatului de specialitate al primarului afișarea la sediu a convocării și întocmește procesul-verbal de îndeplinire a procedurii de convocare prin afișare la sediul direcției. Procesul-verbal va avea atașată confirmarea de primire a convocării semnată de reprezentantul primarului.
       (4)	 Confirmările de primire a convocărilor, precum și procesele-verbale de îndeplinire a procedurii de convocare se înregistrează într-un registru special de evidență a convocărilor de către secretarul Comisiei pentru Protecția Copilului Suceava.
      (5)	 Viciul procedural privind neîndeplinirea procedurii de convocare se acoperă în cazul prezentării persoanei invitate în fața Comisiei la data ședinței. În acest caz prezentarea persoanei invitate se consemnează în procesul-verbal al ședinței și se înregistrează de către secretarul Comisiei în registrul special de evidență a convocărilor, cu mențiunea „prezentat în fața Comisiei“.
Secretariatul, respectiv secretarul și membrii, Comisiei pentru Protecția Copilului Suceava îndeplinește următoarele atribuții:
a) în ședințele Comisiei, în vederea soluționării cazurilor, secretarul Comisiei prezintă datele de identitate ale copilului și ale persoanelor chemate în fața Comisiei, precum și a situației privind convocarea acestora;
b) în urma votului cu privire la propunerile de soluționare și adoptarea hotărârii Comisiei, secretarul consemnează în procesul-verbal al ședinței rezultatul votului și motivarea exprimării votului împotrivă ori de abținere;
c) consemnează ascultările și dezbaterile care au loc în ședințele Comisiei pentru Protecția Copilului Suceava, hotărârile adoptate, precum și modul în care acestea au fost adoptate, în procesul-verbal al ședinței care se semnează de către președinte, vicepreședinte, precum și de către membrii prezenți și se contrasemnează de către secretarul Comisiei;
d) consemnează procesele-verbale ale ședințelor Comisiei, în registrul special de procese-verbale, ale cărui pagini sunt numerotate și poartă ștampila Comisiei precum și semnătura secretarului Comisiei;
e) redactează hotărârile Comisiei prin care s-a stabilit încadrarea într-un grad de handicap, măsuri de protecție specială, eliberarea/solicitarea de aviz cu privire la plasamentul unor copii, cele cu privire la desfășurarea activității asistentului maternal profesionist, certificatele de încadrare a copilului într-un grad de handicap,  potrivit procesului verbal al ședinței în care au fost adoptate, în termen de 3 zile de la data ținerii ședinței;
f) contrasemnează hotărârile semnate de președinte sau, în lipsă, de vicepreședintele care a condus ședința, și le înregistrează în registrul special de evidență a hotărârilor. Hotărârile privind încadrarea într-un grad de handicap se înregistrează într-un registru separat de evidență.
g) comunică hotărârile Comisiei, în funcție de natura dispozitivului, în copie conformă cu originalul, părinților, persoanei sau familiei, asistentului maternal ori serviciului de tip rezidențial căruia i-a fost dat în plasament copilul, copilului care a împlinit vârsta de 14 ani, Agenției Județene pentru Plăți și Inspecție Socială Suceava, Direcției Generală de Asistență Socială și Protecția Copilului a Județului Suceava sau, după caz, organismului privat acreditat în subordinea căruia funcționează serviciul de tip rezidențial, primarului unității administrativ-teritoriale în a cărei rază domiciliază părinții, precum și organelor financiare competente, dacă s-a stabilit plata unei contribuții în sarcina părinților, în termen de 5 zile de la data ținerii ședinței, prin scrisoare recomandată cu confirmare de primire. În cazuri temeinic justificate, redactarea hotărârilor și comunicarea acestora se poate prelungi cu 5 zile, cu aprobarea directorului executiv al Direcției;
h) înregistrează în registrul general de intrări-ieșiri al Comisiei actele emise care nu necesită adoptarea unei hotărâri;
i) asigură evidența prezenței membrilor Comisiei la ședințe;
j) răspunde de arhivarea corespunzătoare a corespondenței Comisie.

Activitatea de secretariat a Comisiei de evaluare a persoanelor adulte cu handicap
Secretarii și membrii secretariatului îndeplinesc următoarele atribuții:
a) preiau cu semnătură de primire, în baza unui borderou, dosarele evaluate de la Compartimentul de evaluare complexă a persoanelor adulte cu dizabilități, însoțite de raportul de evaluare complexă cu propunerea de încadrare în grad de handicap;
b) înregistrează în registrul propriu de evidență, dosarele preluate de la Compartimentul de evaluare complexă a persoanelor adulte cu dizabilități;
c) transmit, în format electronic, convocatorul dispus și semnat de președintele/ vicepreședintele Comisiei, însoțit de ordinea de zi și data desfășurare ale ședințelor. În cuprinsul convocatorului se regăsesc numele membrilor comisiei care vor confirma participarea, iar în ziua ședinței vor semna acest document;
d) asigură transmiterea dosarelor la Comisia de evaluare, însoțite de raportul de evaluare complexă cu propunerea de încadrare în grad de handicap, întocmit Compartimentul de evaluare complexă a persoanelor adulte cu dizabilități;
e) consemnează în registrul de procese-verbale ale ședințelor, numele și prenumele solicitantului, data nașterii, domiciliul acestuia și motivul returnării în cazul în care membrii Comisiei constată necesitatea completării unui dosar;
f) returnează, pe bază de proces-verbal, Compartimentului de evaluare complexă a persoanelor adulte cu dizabilități, acele dosare pentru care Comisia constată necesitatea unor completări;
g) secretarul participă la ședințele Comisiei, fără a avea drept de vot;
h) întocmește procesele-verbale privind desfășurarea ședințelor Comisiei;
i) elaborează și gestionează Procesul-verbal centralizat în care sunt menționate statistic numărul de dosare încadrare în grad de handicap (conform tabelului – Statistică comisie pe grade si tipuri de handicap cu persoanele expertizate), numărul de Programe Individuale de Reabilitare și Integrare Socială eliberate; numărul de decizii de admitere/mențineri/înlocuiri/revocări în/din centre rezidențiale pentru persoane adulte cu dizabilități, numărul de dosare date retur la Compartimentul de evaluare complexă a persoanelor adulte cu dizabilități;
j) ține evidența desfășurării ședințelor într-un registru;
k) secretarul redactează certificatele de încadrare în grad de handicap, PIRIS-urile și Anexa la certificat, inclusiv motivația respingerii în cazul neîncadrării în grad de handicap, a gradului, a tipului de handicap sau a valabilității certificatului de încadrare precum și certificatele de orientare profesionala, în termen de cel mult 3 zile lucrătoare de la data la care a avut loc ședința;
l) redactează deciziile privind măsurile de protecție (admiteri / mențineri / înlocuiri și revocări) și orice alte documente emise de Comisia de evaluare;
m) comunică rezultatul persoanelor solicitante și le transmite, direct sau prin poștă cu confirmare de primire, certificatul de încadrare în grad de handicap, împreună cu programul individual de reabilitare și integrare socială, anexa, certificatul de orientare profesională, precum și alte documente eliberate de comisia de evaluare, în termen de 5 zile lucrătoare de la data evaluării;
n)  înregistrează contestațiile la certificatele de încadrare în grad și tip de handicap în registrul de contestații și le transmite electronic pe platforma Comisiei Superioare de Evaluare a Persoanelor Adulte cu Handicap, împreună cu dovada comunicării certificatului și dosarul persoanei în cauză, în termen de 5 zile lucrătoare de la înregistrare;
o) gestionează și arhivează dosarele beneficiarilor, precum și documentele emise de către Comisia de evaluare;
p) asigură transmiterea/primirea dosarelor în/din alte județe, la schimbarea domiciliului beneficiarilor. 

     9.2 Compartimentul de evaluare complexă a copilului cu dizabilități
a) preia și înregistrează cererile beneficiarilor;
b) verifică documentele și face programări părinților pentru a se prezenta cu copiii la evaluare;
c) analizează și verifică actele medicale pentru a urmări  îndeplinirea condițiilor pentru încadrarea în grad de handicap în cazul fiecărui beneficiar;
d)  arhivează dosarele copiilor până la 18 ani și încă trei ani, după împlinirea vârstei de 18 ani;
e) introduce / actualizează baza de date cu informațiile din documentele prezentate;
f)  transferă  dosarele  pentru cei care își schimbă domiciliul în alt județ; 
g) redactează, la cerere, adeverințe din care să rezulte existența sau nu a unui dosar de încadrare în grad de handicap în județul Suceava, în cazul minorilor ai căror părinți au sau și-au schimbat domiciliul în alte județe.

     9.3 Compartimentul de evaluare complexă a persoanelor adulte cu dizabilități
a) înregistrează în  programul digital și în  registrul intrări-ieșiri  al compartimentului, cererile și dosarele ce conțin documentele necesare evaluării/reevaluării  complexe a persoanelor adulte care solicită/pentru care se solicită încadrarea în grad și tip de handicap și/sau orientarea profesională;
b) verifică actele depuse de către persoana solicitantă la dosar în vederea încadrării în grad și tip de handicap și/sau după caz, a orientării profesionale a persoanei adulte cu handicap;
c) efectuează la sediul Direcției Generale de Asistență Socială și Protecției Copilului a Județului Suceava, evaluarea/reevaluarea complexă propriu-zisă a persoanei adulte în vederea încadrării în grad și tip de handicap; evaluarea complexă propriu-zisă în vederea încadrării în grad și tip de handicap se face în maximum 60 de zile de la data înregistrării dosarului persoanei solicitante.
d) efectuează la domiciliul persoanei solicitante sau prin mijloace video, evaluarea/reevaluarea complexă propriu-zisă a persoanei adulte nedeplasabile, conform scrisorii/adeverinței medicale și anchetei sociale, în vederea încadrării în grad și tip de handicap;
e) elaborează Raportul de evaluare complexă cu formularea propunerii către Comisia de Evaluare a Persoanelor Adulte cu Handicap Suceava, privind încadrarea/neîncadrarea în grad de handicap a persoanei adulte deplasabile/nedeplasabile și/sau după caz propunerea privind orientarea profesională;
f) avizează planul individual de servicii (PIS) al persoanei cu handicap, care beneficiază de măsură de protecție,  întocmit de managerul de caz; 
g) realizează programarea persoanelor care depun dosare la registratură în vederea evaluării complexe la dată și oră fixă; 
h) înaintează dosarele persoanelor adulte solicitante, rapoartele de evaluare complexă cu propunerea privind încadrarea/neîncadrarea în grad și tip de handicap și PIRIS, pe bază de proces-verbal (borderou), Compartimentului secretariatului comisiilor de specialitate;
i) convoacă prin scrisoare recomandată, persoanele adulte cu handicap pentru care se solicita reevaluarea de către Direcția Generală de Asistență Socială și Protecția Copilului a Județului Suceava sau de către Comisia superioară de evaluare a persoanelor adulte cu handicap, cu 20 de zile lucrătoare înainte de data stabilită pentru reevaluare, urmând ca persoana cu handicap să se prezinte la data și locul menționate în convocare, cu documentele solicitate. Dacă aceste persoane supuse reevaluării nu se prezintă la a doua convocare a Serviciului de evaluare complexă copii și persoane adulte cu dizabilități, directorul executiv al Direcției Generale de Asistență Socială și Protecția Copilului a Județului Suceava dispune, prin act administrativ, suspendarea dreptului de asistență socială sub formă de prestații sociale. Dacă persoana cu handicap nu se prezintă la reevaluare în cele 3 luni de suspendare, Serviciul de evaluare complexă copii și persoane adulte cu dizabilități va propune Comisiei de evaluare complexă a persoanelor adulte cu dizabilități, neîncadrarea în grad și tip de handicap;
j) elaborează propunerea privind Programul individual de reabilitare și integrare socială, (PIRIS) în urma discuțiilor cu persoana evaluată sau, după caz, și cu reprezentantul legal al acesteia;
k) poate solicita completarea dosarului cu rezultate ale investigațiilor paraclinice necesare întocmirii raportului de evaluare complexă, atât în fază de analiză a dosarului cât și în cea de evaluare/reevaluare complexă propriu-zisă;
l) solicită completarea dosarului, în urma retransmiterii dosarului de către Comisia de Evaluare a Persoanelor Adulte cu Handicap Suceava, în cazul în care aceasta a constatat că informațiile  conținute de  documentele transmise sunt insuficiente pentru luarea unei decizii;
m) evaluează îndeplinirea condițiilor necesare pentru atestarea ca asistent personal profesionist, întocmește raportul de evaluare complexă și face recomandări comisiei de evaluare a persoanelor adulte cu handicap;
n) recomandă măsurile de protecție a adultului cu handicap, în condițiile legii.

     9.4 Compartimentul manageri de caz
a) realizează evaluarea complexă a copilului conform legii în cadrul echipei pluridisciplinare;
b) întocmesc documentația de evaluare și management a copilului cu dizabilități, în urma analizei dosarului;
c) elaborează raportul de evaluare complexă și aplică criteriile biopsihosociale în vederea formulării unei propuneri de încadrare în grad de handicap;
d) realizează planul de abilitare-reabilitare (PAR) pentru copilul cu dizabilități din familie; (pentru copilul cu dizabilități care beneficiază de o măsură de protecție din cadrul sistemului de protecție, planul de abilitare-reabilitare este completat de către managerul de caz al copilului);
e) urmăresc realizarea planului de abilitare-reabilitare pentru copilul cu dizabilități și cooperează cu DAS/SPAS-urile de la domiciliul copilului care au ca atribuție monitorizarea acestuia; 
f) efectuează reevaluarea copiilor privind încadrarea într-un grad de handicap;
g) desfășoară activități de asistență, sprijin și consiliere pentru părinții copilului cu handicap în vederea recuperării, școlarizării și integrării sociale a acestuia;
h) efectuează evaluarea la domiciliu sau prin mijloace video, a copiilor nedeplasabili în vederea încadrării sau reînnoirii certificatului de handicap;
i) solicită toată documentația medicală și psihologică prevăzută în lege (tradusă și legalizată, dacă este cazul) pentru copiii cu dizabilități internați în centre medicale din țară sau din străinătate;
j) efectuează  evaluarea copiilor cu dizabilități  pentru care părinții solicită planul de abilitare-reabilitare însă nu solicită încadrare în grad de handicap, în scopul orientării acestora către Serviciul de evaluare și orientare din cadrul Centrului Județean de Resurse și Asistență Educațională Suceava; 
k) revizuiesc, odată la doi ani, planul de abilitare-reabilitare pentru copilul cu dizabilități pentru care s-a eliberat certificat de handicap până la 18 ani și propun aprobarea acestuia în cadrul ședinței CPC.
